స్వామి నారాయణ్ మందిరం - (అబుదాబి )

**స్వామి నారాయణ్ మందిరం - (అబుదాబి)** నగరం యునైటెడ్ అరబ్ ఎమిరేట్స్ (యు.ఏ.ఇ)లో బిఎపిఎస్ స్వామి నారాయణ్ సంస్థ నిర్వహించిన తొలి  హిందూ దేవాలయం. దీనిని మహంత్  స్వామి మహారాజ్ చేతుల మీదుగా  14 ఫిబ్రవరి 2024 లో  విగ్రహ ప్రతిష్టాపించారు.  ఈ ఆలయానికి సంబంధించిన 27 ఎకరాల భూమిని యు.ఏ.ఇ ప్రభుత్వ సహాకారంతో అబుదాబి క్రౌన్ ప్రిన్స్ షేక్ మొహమ్మద్ బిన్ జాయోద్ అల్ నహ్యాన్ భూమిని బహూకరించారు.
thumb|స్వామి నారాయణ్ టెంపుల్ అబుదాబి.

## చరిత్ర
అరబ్ దేశాల్లోని సంపన్న నగరమైన అబుదాబిలో బాచో సన్యాసి అక్షర పురుషోత్తమ్ స్వామి నారాయణ్ సంస్థ బీఏపీఎస్  సౌజన్యంతో రూపొందించిన ఈ అందమైన పశ్చిమ ఆసియాలోనే అతిపెద్ద ఆలయం  స్వామి నారాయణ్ మందిరం. మహింత్ స్వామి మహారాజ్ ఆలోచనతో చేసిన ప్రముఖ్ స్వామి మహారాజ్  1997 లో  శ్రీకారం చుట్టారు. ఈ ఆలయ నిర్మాణాన్ని పూర్తి సమాచారాన్ని అరబ్ ప్రభుత్వానికి తెలియజేస్తు వారి అనుమతితో దుబాయ్ రాజు షేక్ మొహమ్మద్ జాయోద్ అల్ నహ్యాన్ ఆమోదిస్తు 27 ఎకరాల (11- హెక్టార్ల) స్థలాన్ని  అబుదాబిలోని అబు మురైఖా ప్రాంతంలో అల్ తాఫ్ రోడ్ అనగా దుబాయ్ -అబుదాబి షేక్ జాయెద్ పైవే పైన మంజూరు చేయడంతో 2019‌లో  ఆలయ నిర్మాణం ప్రారంభించారు.అందరికి అబ్బురపరిచేలా  ఆధ్యాత్మిక ధామమును నిర్మించి సాంస్కృతిక  సామాజిక ఆధ్యాత్మిక భావనలను ప్రతిబింబించేలా ఐక్యత, మత సామరస్యాలకు ప్రతీకగా నిర్మించిన  ఈ  ఏడు వందల కోట్ల రూపాయల వ్యయంతో నిర్మించిన ఆలయాన్ని 14 ఫిబ్రవరి 2024లో మహంత్ స్వామి మహారాజ్ చేతుల మీదుగా విగ్రహ ప్రతిష్టాపన నిర్వహించారు. ఆలయ ప్రారంభోత్సవ కార్యక్రమానికి 
భారత ప్రధాని నరేంద్ర మోదీ
 ,యుఎఇ  అధ్యక్షుడు, అబుదాబి రాజు, వివిధ దేశాల మత పెద్దలు, ప్రముఖులు చేతుల మీదుగా ప్రారంభించారు.

## ఆలయ ప్రత్యేకత
ఈ స్వామి నారాయణ్ మందిరం ప్రత్యేక ఏమిటి‌‌ అంటే అన్ని మతాల ప్రముఖులు ఆలయ నిర్మాణానికి కృషి చేయడం విశేషం. 
యునైటెడ్ అరబ్ ఎమిరేట్స్ యుఏఇ ప్రభుత్వ సహాయ సహకారంతో ముస్లిం మతానికి చెందిన
అబుదాబి క్రౌన్ ప్రిన్స్ షేక్ మొహమ్మద్ బిన్ జాయోద్ అల్ నహ్యాన్ మందిరానికి 27 ఎకరాల(11-హెక్టార్ల) భూమిని గిఫ్ట్ రూపంలో కేటాయించారు.క్రైస్తవ మతానికి చెందిన క్యాథలిక్ క్రిస్టియన్ లీడ్ ఆర్కిటెక్చర్ వారు, సిక్కు మతానికి చెందిన సిక్కు ప్రాజెక్టు మేనేజర్, బౌద్ధమతానికి చెందిన బౌద్ధ ఫౌండేషన్ డిజైనర్, పార్సీ మతానికి చెందిన పార్సీ నిర్మాణ సంస్థ , జైన మతానికి చెందిన జైన్ సాంప్రదాయ డైరెక్టర్ సహా విభిన్న మత నేపథ్యం గల వ్యక్తుల కృషితో నిర్మితమైనది.

## నిర్మాణంలో డిజైనర్ల బృందం
ఈ మందిరాన్ని నిర్మించేముందు డిజైనర్ల బృందం భారతంలోని పలు ప్రముఖ ఆలయాలనూ, కట్టడాలనూ పరిశీలించింది.  అరబ్ దేశాల్లోని 
ఏడు ఎమిరేట్స్ కు సంకేతంగా ఏడు గోపురాలూ, 3డీ ప్రింటిం గ్లో కట్టిన వాల్ ఆఫ్ హార్మొనీ భక్తులను 
విశేషంగా ఆకట్టుకుంటాయి. ఆలయం లోపలా 402 స్తంభాలు ఉన్నా ఏ రెండూ ఒకేలా కనిపించవు. దీని నిర్మాణంలో పాలరాయి, గులాబీ రంగు గల రాతిని మాత్రమే వినియోగించారు. పింక్ రాతిని 
రాజస్థాన్ నుంచీ పాలరాయిని ఇటలీ నుంచీ తెప్పించారు.ఈ మందిరం నిర్మాణంలో దాదాపు ఇరవై వేల టన్నుల పాలరాయినీ, పింక్ రాతిని 
ఉపయోగించారు. ఇక్కడి స్తంభాలపైన కనిపించే శిల్పాలను రాజస్థాన్ కు 
చెందిన కళాకారులు చెక్కారట.  కర్బన ఉద్గారాలను తగ్గించేందుకు ఫ్లైయాష్ ను 
ఎంచుకున్నారు. సిమెంటు వినియోగాన్నీ తగ్గించారట. మందిరాన్ని నిర్మిస్తున్నప్పుడూ ఆ తరువాతా ఆలయంలో సుమారు నాలుగువందల **సెన్సర్లను** ఏర్పాటు చేశారు. ఇవి  భూకంపాలతోపాటు, వాతావరణ మార్పులనూ గుర్తించి, అప్రమత్తం చేస్తాయి. మందిరం నిర్మాణంలో కాంక్రీటు, స్టీలును అస్సలు ఉపయోగించలేదు.

విగ్రహాన్ని లన్నింటి 
పైనా మహర్షులనూ, ఆధ్యాత్మికవేత్తలనూ, దేవతామూర్తులనూ కళ్లకు కట్టినట్లుగా చెక్కారు.అంతే కాదు  రామాయణం, మహాభారతం, శివపురాణం, భాగవతాల్లోని కథలనూ ఈ స్తంభాలపైన అత్యద్భుతంగా ఆవిష్కరించారు. ఇంకా దుబాయి జీవన శైలిని తెలియజేసేలా ఒంటెలు, గుర్రాలు, ఏనుగుల బొమ్మలనూ ఇక్కడ చిత్రించారు.

స్వామి నారాయణ్, గుణాతీతానంద మహారాజ్ మూర్తులతోపాటు రాధాకృష్ణులు, హనుమాన్ సహిత సీత, రాముడు,  లక్ష్మణుడు, కార్తికేయుడు, వినాయకుడు, శివపార్వతులు, పద్మావతీ సమేత వేంకటేశ్వరస్వామి, సుభద్ర,బలభద్ర,పూరీజగన్నాథుడు, పద్దెనిమిది మెట్లపైన కనిపించే అయ్యప్పస్వామి ని కూడా దర్శించుకోవచ్చు.

## స్వాముల వారి విగ్రహాలు
ఈ ఆలయంలో శ్రీ వేంకటేశ్వరస్వామి, పద్మావతి, లక్ష్మీదేవిల విగ్రహాల తయారీ కోసం తిరుపతి నుంచి ప్రత్యేకంగా శిల్పులు వచ్చారట. మిగతా దేవతామూర్తుల విగ్రహాలను పాలరాతితో చెక్కించారు. అయ్యప్పస్వామి విగ్రహాన్ని మాత్రం పంచలోహాలతో కేరళకు చెందిన కళాకారులే తయారుచేశారట.

## నిర్మాణ శైలి
ప్రపంచంలోని అతి పెద్ద స్వామి నారాయణ్ మందిరాలలో ఇది ఒకటి.ఆలయ నిర్మాణ శైలితో విరాజిల్లే ఈ మందిరం 108 అడుగుల ఎత్తు, 262 అడుగుల పొడవు, 180 అడుగులు వెడల్పులో ఓ పెద్ద కోట మాదిరి కనిపిస్తు చుపురలను కనువిందు చేస్తుంది.
ఆలయానికి వెళ్లే మార్గంలోనే త్రివేణీ సంగమాన్ని తలపించేలా కొలనులు ఉన్నాయి. ఈ మందిరంలో మొత్తం దాదాపు 402 స్తంబాలు ఉన్నాయి.ఈ అత్యద్భుత కట్టడం అద్వితీయ శిల్పకళా వైభవా నికి తార్కాణం అని భావించవచ్చు. హిందూవుల పవిత్రమైన గ్రాంథాలైన
పురాణ, ఇతిహాసాలను కళ్లకు కట్టే చిత్ర మాలికలూ, ఎందరో మహర్షుల శిల్పాలూ, ధ్యాన కేంద్రాలు, భక్తికి సంబందించిన విశేషాలను పంచుకునే వేదికలు ఇలా ఎన్నెన్నో విశేషాలు భక్తులను కనువిందు చేస్తాయి.

## ఇవి కూడా చూడండి

*స్వామినారాయణ అక్షరధామం (ఉత్తర అమెరికా)
*స్వామినారాయణ దేవాలయం (చికాగో)
*స్వామినారాయణ దేవాలయం (అట్లాంటా)
*శ్రీ స్వామి నారాయణ్ మందిర్, కరాచీ 
*స్వామినారాయణ దేవాలయం (హ్యూస్టన్)

## మూలాలు

వర్గం:హిందూ దేవాలయాలు,
వర్గం:అబుదాబి
వర్గం:2024 స్థాపితాలు
వర్గం:టెక్సస్